ORI ลงนาม “3 แบงก์ใหญ่” หนุนเงินลงทุน “ออริจิ้น ทองหล่อ เวิลด์” 1.5 หมื่นลบ.
ORI ลงนาม “3 แบงก์ใหญ่” สนับสนุนทางการเงิน โครงการ “ออริจิ้น ทองหล่อ เวิลด์” มูลค่ากว่า 1.5 หมื่นลบ.
ORI ลงนาม “3 แบงก์ใหญ่” สนับสนุนทางการเงิน โครงการ “ออริจิ้น ทองหล่อ เวิลด์” มูลค่ากว่า 1.5 หมื่นลบ.
7 เม.ย. 2565

นายพีระพงศ์ จรูญเอก ประธานเจ้าหน้าที่บริหาร บริษัท ออริจิ้น พร็อพเพอร์ตี้ จำกัด (มหาชน) หรือ ORI พร้อมด้วย นางสาวนันทิกา ศันสนียเกียรติ ผู้ช่วยกรรมการผู้จัดการ ธนาคารกสิกรไทย จำกัด (มหาชน) หรือ KBANK, นายธีระเดช ศรีธระชิยานนท์ ผู้ช่วยผู้จัดการใหญ่ ฝ่าย Corporate Banking ธนาคารไทยพาณิชย์ จำกัด (มหาชน) หรือ SCB และ นายมานพ เพชรดำรงสกุล หัวหน้าธุรกิจขนาดใหญ่ Head of Corporate Finance ธนาคารทิสโก้ จำกัด (มหาชน) ร่วมลงนามสัญญาให้การสนับสนุนทางการเงิน เพื่อพัฒนาโครงการ ออริจิ้น ทองหล่อ เวิลด์ (Origin Thonglor World) โครงการระดับเมกะโปรเจกต์ใจกลางทองหล่อ ที่จะตอบโจทย์ทั้งการอยู่อาศัย การทำงาน และการใช้ชีวิตอย่างครบวงจร มูลค่าโครงการรวมมากถึง 15,000 ล้านบาท